**לאהוב את עצמי**

**מאת צ`ארלי צ`אפלין
צ'ארלי קרא את השיר במסיבת יום הולדתו ה- 70 ב - 16 לאפריל 1959:**
“כאשר התחלתי לאהוב את עצמי
יכולתי להבחין שהיגון והסבל הרגשי שלי הם רק אזהרות שאני חיי כנגד האמת שלי.
היום אני קורא לזה **"אותנטיות".**

כאשר התחלתי לאהוב את עצמי
הבנתי כמה זה יכול לפגוע במישהו כאשר אני מנסה לכפות עליו את התאוות שלי, אפילו שידעתי שזה לא הזמן ושאותו אדם עדיין לא מוכן ואפילו כאשר האדם הזה הוא אני.
היום אני קורא לזה **"כבוד".**

כאשר התחלתי לאהוב את עצמי
הפסקתי להשתוקק לחיים אחרים והתחלתי לראות שכל מה שסביבי מזמין אותי לצמוח.
היום אני קורא לזה **"בגרות".**

כאשר התחלתי לאהוב את עצמי
הבנתי שבכל הנסיבות אני נמצא במקום הנכון, ובזמן הנכון, ושהכל קורה בדיוק ברגע הנכון. כך שיכולתי להירגע.
היום אני קורא לזה **"בטחון עצמי".**

כאשר התחלתי לאהוב את עצמי
חדלתי לגנוב מעצמי את הזמן שלי, הפסקתי לתכנן פרוייקטים אדירים לעתיד.
היום אני עושה רק את מה שמביא לי שמחה ואושר, דברים שאני אוהב לעשות ושגורמים ללב שלי להריע, ואני עושה אותם בדרכי שלי, ובקצב שלי.
היום אני קורא לזה **"פשטות".**

כאשר התחלתי לאהוב את עצמי
שחררתי את עצמי מכל מה שאיננו בריא עבורי, מאכלים, אנשים, דברים, מצבים וכל דבר שמשך אותי מטה והרחק מעצמי.
בהתחלה קראתי לזה **"אגואיזם בריא".**
היום אני יודע שזו **"אהבה עצמית".**

כאשר התחלתי לאהוב את עצמי,
הפסקתי להשתדל להיות תמיד צודק
ומאז אני טועה פחות,
היום גיליתי שלזה קוראים **"צניעות".**

כאשר התחלתי לאהוב את עצמי,
סירבתי להמשיך לחיות בעבר ולדאוג כל הזמן למה שיהיה בעתיד.
עכשיו אני חי רק את הרגע הזה, המקום בו הכל מתרחש.
היום אני חי כל יום, יום אחר יום,
ולזה אני קורא **"הגשמה".**

כאשר התחלתי לאהוב את עצמי
הבחנתי שהחשיבה שלי יכולה להפריע לי ולגרום לי להיות חולה.
אבל כאשר התחברתי לליבי, מוחי הפך לבן ברית יקר ערך,
היום אני קורא לקשר הזה **"חכמת הלב."**